b"\n_START_ARTICLE_\nMichael Hoffman\n_START_SECTION_\nBiografia\n_START_PARAGRAPH_\nNascut a Hawaii, Hoffman va cr\xc3\xa9ixer a Payette, Idaho. Despr\xc3\xa9s de graduar-se a l'escola secund\xc3\xa0ria de  Payette, despr\xc3\xa9s d'estudiar a la Boise State University, on es va distingir com un jugador de b\xc3\xa0squet i president del cos estudiantil, tamb\xc3\xa9 estudia literatura  renaixentista en l'Oriel College de la Universitat d'Oxford. Aqu\xc3\xad cofunda la Fundaci\xc3\xb3 de Cinema de la Universitat d'Oxford, i a trav\xc3\xa9s d'ella se les arregla per fer el seu debut com a director amb la pel\xc2\xb7l\xc3\xadcula Privileged, que en el repartiment inclou a un jove Hugh Grant. El 1987 destaca amb la pel\xc2\xb7l\xc3\xadcula Promised Land, finan\xc3\xa7ada amb el suport de l'Institut Sundance de Robert Redford._NEWLINE_El 1991 dirigeix Esc\xc3\xa0ndol al plat\xc3\xb3, com\xc3\xa8dia sat\xc3\xadrica sobre el m\xc3\xb3n de la telenovel\xc2\xb7la, segueix la pel\xc2\xb7l\xc3\xadcula costumista Restoration de 1995 i a l'any seg\xc3\xbcent dirigeix la parella George Clooney i Michelle Pfeiffer en la com\xc3\xa8dia rom\xc3\xa0ntica One Fine Day. El 1999 dirigeix  El somni d'una nit d'estiu, una altra adaptaci\xc3\xb3 de l'obra de William Shakespeare. Hoffman sempre ha estat vinculat a la figura de Shakespeare, sent  cofundador del Festival d'Idaho Shakespeare._NEWLINE_El 2002 dirigeix  The Emperor's Club , amb Kevin Kline i Emile Hirsch, i el 2005 dirigeix, a partir d'un gui\xc3\xb3 de l'escriptor Don DeLillo, el drama esportiu Game 6, amb Michael Keaton i Robert Downey Jr.. La seva seg\xc3\xbcent pel\xc2\xb7l\xc3\xadcula \xc3\xa9s  The Last Station , protagonitzada per James McAvoy. El 2014 va dirigir la pel\xc2\xb7l\xc3\xadcula The Best of Me, adaptaci\xc3\xb3 cinematogr\xc3\xa0fica de la novel\xc2\xb7la de Nicholas Sparks."